text: वैश्विक ऑनलाइन खुदरा कंपनियां ऐमजॉन और ईबे आदि भारत में ऑनलाइन मार्केट प्लेटफॉर्म का परिचालन कर रही हैं. इस क्षेत्र में फ्लिपकार्ट और स्नैपडील जैसी घरेलू कंपनियों में भी विदेशी कंपनियों का निवेश है. लेकिन, विभिन्न ऑनलाइन रिटेल मॉडलों में एफडीआई को लेकर अभी तक कोई स्पष्ट दिशानिर्देश नहीं था. स्पष्टता लाने के लिए डीआईपीपी ने ई-कॉमर्स को इन्वेंटरी यानी माल का भंडार कर किया जाने वाला ऑनलाइन खुदरा कारोबार और मार्केट प्लेस मॉडल यानी खुदरा कारोबार के लिए ऑनलाइन बाजार का प्लेटफॉर्म चलाने का मॉडल के रूप में परिभाषित भी किया है.